open-index/open-wikipedia-markdown huggingface dataset:
ΤΕΡΝΑ Ενεργειακή

Η **Τέρνα Ενεργειακή** είναι ελληνική εταιρεία ανανεώσιμων πηγών ενέργειας που είναι εισηγμένη στο Χρηματιστήριο Αθηνών.

Η εταιρεία είναι θυγατρική του Ελληνικού ομίλου ετερογενών δραστηριοτήτων ΓΕΚ ΤΕΡΝΑ, η οποία μέσω της θυγατρικής της Ήρων Α.Ε. συμμετέχει επίσης στην κατασκευή και λειτουργία της παραγωγής θερμοηλεκτρικής ενέργειας που τροφοδοτείται με φυσικό αέριο. Ωστόσο, η Τέρνα Ενεργειακή παράγει αποκλειστικά ενέργεια από ανανεώσιμες πηγές ενέργειας, συμπεριλαμβανομένων αιολικών πάρκων και μικρών υδροηλεκτρικών σταθμών. Κατασκευάζει επίσης μονάδες ανανεώσιμης ενέργειας και ολοκληρωμένες μονάδες επεξεργασίας για τη συνολική διαχείριση και αξιοποίηση της ενέργειας των αποβλήτων και της βιομάζας. Η εταιρεία ιδρύθηκε το 1997 ως θυγατρική της Τέρνα, η οποία το 1999 συγχωνεύθηκε με τη ΓΕΚ για να αποτελέσει τον μεγαλύτερο ετερογενή όμιλο της Ελλάδας. Η εταιρεία με έδρα την Αθήνα είναι εισηγμένη στο Χρηματιστήριο Αθηνών από το 2009 και ανήκει στις 25 εταιρείες που αποτελούν τον δείκτη FTSE/Athex Large Cap. Το 2013 η εταιρεία επενδύσεων των ΗΠΑ York Capital Magagement αγόρασε ένα μερίδιο 10% της μητρικής εταιρείας ΓΕΚ ΤΕΡΝΑ και ένα άλλο μερίδιο 3% της Τέρνα Ενεργειακή.

## Παραπομπές

Κατηγορία:Ελληνικές επιχειρήσεις ανανεώσιμων πηγών ενέργειας
Κατηγορία:Ελληνικά εμπορικά σήματα
Ερρίκος Γ΄ του Λουβαίν

Ο **Ερρίκος Γ΄**, γερμ. Heinrich III (απεβ. 1095) από τον Οίκο του Ρέγκιναρ ήταν κόμης του Λουβαίν (1078-1095) και λάντγκραβος της Βραβάντης (1085-1095). 

## Βιογραφία
Ήταν ο πρωτότοκος γιος του Ερρίκος Β΄ κόμη του Λουβαίν και της Αδέλας, κόρης του Έβεραρντ κόμη του Όρτεν. 

Το 1078 απεβίωσε ο πατέρας του και οτον διαδέχθηκε. Συμμάχησε με τους γείτονές του και επισφράγιζε τις συμμαχίες με επιγαμίες: ο Βαλδουίνος Β΄ κόμης του Αινώ ήταν σύζυγος της αδελφής του Ίντας και ο ίδιος νυμφεύτηκε την κόρη τού Ροβέρτου Α΄ κόμη της Φλάνδρας. Ο Ερρίκος των Βερντέν, επίσκοπος της Λιέγης ήταν φιλειρηνικός, έτσι ο Ερρίκος Γ΄ μπόρεσε να επικεντρωθεί στα εσωτερικά θέματα της επικράτειάς του, χωρίς εξωτερικούς κινδύνους. 

Υποστήριξε τα θρησκευτικά ιδρύματα στα δυτικά της περιοχής του και θέσπισε νόμους, εξαλείφοντας την απουσία νομοθετημάτων. Το 1095 έλαβε μέρος σε μία κονταρομαχία στο Τουρναί. Αγωνίστηκε με το κοντάρι του εναντίον του Γκοζουίν ντε Φορέστ, αλλά τραυματίστηκε θανάσιμα και απεβίωσε. Δεν είχε άρρενα τέκνα και τον διαδέχθηκε ο μικρότερος αδελφός του Γοδεφρείδος Α΄.

## Οικογένεια
Νυμφεύτηκε το 1090 τη Γερτρούδη, κόρη του Ροβέρτου Α΄ κόμη της Φλάνδρας και είχε μάλλον τέκνα:
* Αδελαΐδα απεβ. π. 1158, παντρεύτηκε τον Σιμόν Α΄ δούκα της Λωρραίνης, από τον ομώνυμο Οίκο.
* Γερτρούδη, παντρεύτηκε τον Λάμπερτ κόμη του Μονταιγκύ.

Η χήρα του Γερτρούδη παντρεύτηκε σε δεύτερο γάμο τον Θεοδώριχο Β΄ δούκα της Λωρραίνης. Ήταν και για τον Θεοδώριχο Β΄ ο δεύτερος γάμος· από τον πρώτο του είχε γιο τον Σιμόν Α΄.

## Πρόγονοι




## Παραπομπές


## Εξωτερικοί σύνδεσμοι
* 

Κατηγορία:Οίκος του Ρέγκιναρ
Έντγκαρ Ντάβιντς

Ο **Έντγκαρ Στέφεν Ντάβιντς** (ολλανδικά: *Edgar Steven Davids*, ολλανδική προφορά: *[[ΔΦΑ|ˈɛdɡɑr ˈdaːvɪts]]*, 13 Μαρτίου 1973) είναι Ολλανδός, γεννημένος στο Σουρινάμ, πρώην επαγγελματίας ποδοσφαιριστής που αγωνιζόταν ως αμυντικός μέσος. Θεωρήθηκε ως ένας από τους σπουδαιότερους ποδοσφαιριστές της εποχής του, ο οποίος αγωνίστηκε σε μερικούς από τους πιο ιστορικούς συλλόγους της Ευρώπης.

Η επαγγελματική του καριέρα ξεκίνησε το 1991, στον Άγιαξ, με τον οποίον κέρδισε πολλούς εγχώριους τίτλους. Κατόπιν, πήγε στη Σέριε Α, αρχικά για τη Μίλαν, που έπαιξε έναν χρόνο και αργότερα με τη Γιουβέντους, όπου παρέμεινε 1997 έως το 2004. Την τελευταία του χρονιά εκεί, δόθηκε δανεικός και στην Μπαρτσελόνα. Τη σεζόν 2004–05 ήταν η τελευταία του στην Ιταλία, όπου αγωνίστηκε με την Ίντερ. Τέλος, αγωνίστηκε με την Τότεναμ, τον Άγιαξ, την Κρίσταλ Πάλας, κλείνοντας την καριέρα του στην Μπάρνετ το 2014. Υπήρξε, επίσης, και διεθνής με την Εθνική Ολλανδίας, στην οποία ήταν βασικός μέλος για πάνω από 10 χρόνια, αγωνιζόμενος στο Μουντιάλ του 1998, καθώς και σε τρία Euro: 1996, 2000 και 2004.

Ο Ντάβιντς ήταν ιδιαίτερο αναγνωρίσιμος στον κόσμο εξ αιτίας της εμφάνισής του: είχε χαρακτηριστικά μακριά μαλλιά σε στιλ ράστα και προστατευτικά γυαλιά, τα οποία τα φορούσε λόγω γλαυκώματος. Ο Ντάβιντς, χαρακτηριζόταν από μαχητικότητα και ενέργεια, όμως ήταν, επίσης, πολύ καλός στη δημιουργία, κατέχοντας και τεχνική. Ο Ολλανδός προπονητής Λουίς φαν Γκάαλ, τον είχε ονομάσει ως "Το Πίτμπουλ", λόγω της ικανότητας του στο μαρκάρισμα, την επιθετικότητά του και τον δυναμικό τρόπο στα τάκλιν. Το 2004, συμπεριλήφθηκε στη λίστα του Πελέ, FIFA 100, η οποία περιείχε τους καλύτερους εν ζωή ποδοσφαιριστές.

## Παραπομπές


## Εξωτερικοί σύνδεσμοι

* 
* 
* Voetbal International profile
*  KNVB national team profile
* FootballDatabase career profile and stats
* Profile at www.voetbalstats.nl

Κατηγορία:Ολλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Ίντερ
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Μπάρνετ ΦΚ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:FIFA 100
Κατηγορία:Ολλανδοί προπονητές ποδοσφαίρου
Ήρων Α.Ε.

Η **Ήρων Α.Ε.** είναι μια εταιρεία ηλεκτρικής ενέργειας στην Ελλάδα. Είναι κοινή επιχείρηση των ΓΕΚ ΤΕΡΝΑ και GDF Suez, που ιδρύθηκε στις 11 Δεκεμβρίου 2008. Διαθέτει και εκμεταλλεύεται εργοστάσια παραγωγής ηλεκτρικής ενέργειας Ήρων I και Heron II στη Βοιωτία, γύρω στα 120 χιλιόμετρα βόρεια της Αθήνας.

## Ήρων I
thumb|right|Μία τουρμπίνα πετρελαίου|200px
Το Ήρων I είναι εργοστάσιο αεριοστροβίλου με ανοιχτό κύκλο ισχύος 147 MW, το οποίο λειτουργεί από το 2004. Ήταν ο πρώτος ιδιωτικός σταθμός ηλεκτροπαραγωγής στην Ελλάδα.

Διαθέτει:

* Μια γεννήτρια ντίζελ stand-by παρέχει ενέργεια έκτακτης ανάγκης σε περίπτωση απώλειας ισχύος 20 kV. Έτσι, η μονάδα παραγωγής ενέργειας μπορεί να λειτουργήσει μαύρα. Η εγκατάσταση περιλαμβάνει επίσης:
* Φίλτρο φυσικού αερίου και σταθμός μείωσης πίεσης με δύο ρεύματα.
* Προθέρμανση φυσικού αερίου με εναλλάκτη θερμότητας και δύο λέβητες ζεστού νερού.
* Εγκατάσταση αποθήκευσης πετρελαίου ντίζελ χωρητικότητας 2500 m3 που παρέχει ενέργεια για 5 ημέρες λειτουργίας σε περίπτωση που δεν υπάρχει φυσικό αέριο.
* Εγκατάσταση αποθήκευσης ακατέργαστου νερού με δεξαμενές 2 × 1000m3 και δύο αντλίες βαθιάς χωρητικότητας 10 m3 / m & 20 m3 / h η καθεμία.
* Εγκατάσταση παραγωγής αποστειρωμένου νερού με χωρητικότητα 2 × 30 m3 / h.
* Μια δεξαμενή ανθρακούχου χάλυβα χωρητικότητας 500 m3 με εσωτερική επένδυση και έξι δεξαμενές ανοξείδωτου χάλυβα 100 m3 έκαστη για την αποθήκευση του απομεταλλωμένου νερού.
* Κάθε πλατφόρμα αποτελείται από μία αντλία πετρελαίου, μία ηλεκτροκίνητη αντλία και μία αντλία jockey.
* Συστήματα ανίχνευσης πυρκαγιάς και πυρόσβεσης CO2 για τα περιβλήματα αεριοστροβίλων.
* Το κύριο κτίριο ελέγχου έχει πίνακες 20, 0,4 kV, MCC, UPS και μπαταρίες και τον κεντρικό χώρο ελέγχου του σταθμού.

## Ήρων II
thumb|right|Το εργοστάσιο ηλεκτρισμού στη Βοιωτία.

Το Ήρων II είναι μια μονάδα παραγωγής ισχύος 435 MW CCGT στη Βοιωτία.
Τέθηκε σε λειτουργία το 2010. Το εργοστάσιο περιλαμβάνει τον κύριο εξοπλισμό STAG 109FB GE σε ενιαίο άξονα, χρησιμοποιώντας ξηρό σύστημα καύσης με χαμηλή περιεκτικότητα σε NOx.

Ηρων
Διοργανώσεις Ε.Π.Σ. Ανατολικής Μακεδονίας 1930–31

Η **περίοδος 1930–31** ήταν η πρώτη για την Ένωση Ποδοσφαιρικών Σωματείων Ανατολικής Μακεδονίας ως διοργανώτρια αρχή, υπεύθυνη για τη διεξαγωγή του πρωταθλήματος στον Νομό Καβάλας και στον Νομό Δράμας.

Η νεοϊδρυθήσα το 1930 Ένωση Ποδοσφαιρικών Σωματείων Ανατολικής Μακεδονίας (Ε.Π.Σ.Α.Μ.), συστάθηκε έπειτα από την απόσπαση των ποδοσφαιρικών σωματείων των νομών Καβάλας και Δράμας, ενώ τα ιδρυτικά σωματεία της ένωσης ήταν οι Φίλιπποι Καβάλας, η Δόξα Δράμας, η Α.Ε.Κ. Καβάλας και ο Ηρακλής Καβάλας.

## Πρωτάθλημα

Έπειτα από την ολοκλήρωση του Πρωταθλήματος Ανατολικής Μακεδονίας 1929–30 με διοργανώτρια αρχή την Ε.Π.Σ. Μακεδονίας, τη σκυτάλη όσον αφορά την ευθύνη διεξαγωγής του πρωταθλήματος ανέλαβε η νεοσύστατη Ε.Π.Σ. Ανατολικής Μακεδονίας.

Η δομή του πρωταθλήματος της Ε.Π.Σ. Ανατολικής Μακεδονίας ήταν η εξής:
* Α΄ Κατηγορία (1 όμιλος με 4 ομάδες)
* Β΄ Κατηγορία (3 όμιλοι με 11 συνολικά ομάδες)

### Α΄ Κατηγορία
Πρωταθλήτρια αναδείχθηκε η ομάδα της Φιλίππων Καβάλας. Στην Α΄ Κατηγορία συμμετείχαν επίσης η Δόξα Δράμας και οι σύλλογοι της Καβάλας Ηρακλής και Α.Ε.Κ.. Το πρωτάθλημα ξεκίνησε στις 5 Ιουλίου 1931 και ολοκληρώθηκε στις 8 Αυγούστου. Όλοι οι αγώνες διεξήχθησαν στο Δημοτικό Γυμναστήριο της Καβάλας εκτός από τον αγώνα της πρεμιέρας Δόξα Δράμας - Ηρακλής Καβάλας που έγινε στη Δράμα.

### Β΄ Κατηγορία
Στη συγκεκριμένη κατηγορία μετείχαν ποδοσφαιρικά σωματεία αναγνωρισμένα από την ΕΠΣΑΜ. 
* Όμιλος Καβάλας: **Παύλος Μελάς**, Ατλοκεραυνός, Άρης Καβάλας, Βύρων Καβάλας
* Όμιλος Πραβίου: **[[Μ.Γ.Σ. Ορφέας Ελευθερούπολης|Ορφέας Ελευθερούπολης]]**, Μέγας Αλέξανδρος
* Όμιλος Δράμας:  **[[Γ.Σ. Άρης Δράμας|Άρης Δράμας]]**, Ελπίς Δράμας, Ερμής, Πανδραμαϊκός, Ασπίς

Τα πρωταθλήματα Δράμας και Πραβίου (Ελευθερούπολης) ξεκίνησαν στις 14 Ιουνίου, ενώ της Καβάλας στις 5 Ιουλίου ταυτόχρονα με την Α΄ κατηγορία, καθώς τον Ιούνιο στην Καβάλα διεξάγονταν οι Θ΄ Πανθρακικοί αγώνες.

Την άνοδο στην Α΄ κέρδισαν ο Άρης Δράμας από τον όμιλο των συλλόγων της Δράμας και ο Ορφέας Ελευθερούπολης που επικράτησε του πρωταθλητή του ομίλου Καβάλας Παύλου Μελά με 4-1

## Σημειώσεις

## Παραπομπές


## Εξωτερικοί σύνδεσμοι
* 

Κατηγορία:Ε.Π.Σ. Καβάλας
Κατηγορία:Εγχώρια ποδοσφαιρικά πρωταθλήματα 1930-1931
Ζοσλέν του Λέουβεν

Ο **Ζοσλέν του Λεουβέν** (Γαλλ. *Jocelin de Louvain*, Γερμ. *Jocelyn of Leuven* 1211 - 1180) ευγενής από το Δουκάτο της Βραβάντης που εγκαταστάθηκε στην Αγγλία και παντρεύτηκε Αγγλίδα κληρονόμο ήταν γιος του Γοδεφρείδου Α΄ του Λεουβέν και της Κλημεντίας της Βουργουνδίας κόρης του Γουλιέλμου Α΄ της Βουργουνδίας ή μιας ερωμένης. Ο Ζοσλέν μέσω του μεγαλύτερου γιου του Γουίλιαμ έγινε γενάρχης της πανίσχυρης Οικογένειας Πέρσι στην βόρεια Αγγλία από την οποία προήλθαν οι κόμητες και οι δούκες του Νορθάμπερλαντ. Η μεγαλύτερη ετεροθαλής αδελφή του Αντελίζα του Λέουβεν ήταν δεύτερη σύζυγος του Ερρίκου Α΄ της Αγγλίας.

Η αδελφή του Αδελαΐδα ως χήρα του Ερρίκου Α΄ παραχώρησε στον Ζοσλέν την οικία του Πέτγουορθ στο Σάσσεξ, χρησιμοποιήθηκε ως τόπος κατοικίας για τους απογόνους του πολλούς αιώνες. Το Πέτγουορθ αρχικά ήταν θερινή κατοικία για τους κόμητες του Νορθάμπερλαντ, μετά την συνωμοσία υπέρ της Μαρίας Α΄ της Σκωτίας στα τέλη του 16ου αιώνα η Ελισάβετ Α΄ της Αγγλίας τους περιόρισε στο Σάσσεξ και το Πέτγουορθ έγινε η μόνιμη κατοικία τους.

## Οικογένεια

Ο Ζοσλέν παντρεύτηκε την Αγνή του Πέρσι (απεβ. 1203) μια από τις δυο κόρες και κληρονόμο του Γουίλιαμ Β΄ Πέρσι (απεβ. 1175), 3ου φεουδαρχικού βαρόνου του Τόφλιφ στην Γιορκσάιρ. Μετά τον γάμο οι απόγονοί του υιοθέτησαν το επώνυμο της συζύγου του *"Πέρσι"*.
Με την Αγνή απέκτησε :

* Ερρίκος του Πέρσι (πέθανε το 1198), μεγαλύτερος γιος που πέθανε πριν την μητέρα του. Παντρεύτηκε την Ισαβέλλα του Μπρους κόρη του Αδάμ του Μπρους (πέθανε 1196) και απέκτησε τον Γουίλιαμ Β΄ Πέρσι (1197 - 1245). Ο γιος του διαδέχθηκε τον θείο του Ριχάρδο Πέρσι στην βαρονία της γιαγιάς του στην Τοφλιφ (1244).
* Ριχάρδος του Πέρσι, μικρότερος γιος που κληρονόμησε την βαρονία της μητέρας του στο Τοφλιφ. Πέθανε χωρίς απογόνους και τον διαδέχθηκε ο γιος του αδελφού του Γουίλιαμ Β΄ Πέρσι (1244) που κέρδισε ολόκληρη την βαρονία της Τοφλιφ αφού διαδέχθηκε και την θεία του πατέρα του Ματθίλδη του Πέρσι (πέθανε το 1204) αδελφή της Αγνής.. Ο Ριχάρδος ήταν ένας από τους βαρόνους της Μάγκνα Κάρτα.
* Ζοσλέν
* Ραντούλφ
* Ελεονώρα
* Ματθίλδη
* Λουκί

## Πρόγονοι



	

## Παραπομπές
 		


## Πηγές

*George Russell French (1841). The Ancestry of Queen Victoria, and of Prince Albert
*Sanders, I.J., English Baronies, Oxford, 1960
*MacDonald, E. J. (17 June 2006), "Chapter 3: Arundel"

## Εξωτερικοί σύνδεσμοι

*Το κάστρο του Πέτγουορθ
*Αγγλικές κομητείες

Κατηγορία:Οίκος του Ρέγκιναρ
Κατηγορία:Οικογένεια Πέρσι
Κύπελλο Μολδαβίας (ποδόσφαιρο ανδρών)

Το **Κύπελλο Μολδαβίας** είναι μια ποδοσφαιρική διοργάνωση που διεξάγεται κάθε χρόνο στη Μολδαβία. Ο νικητής προκρίνεται σε προκριματικό γύρο του ΟΥΕΦΑ Γιουρόπα Λιγκ.

## Επίδοση ανά ομάδα

## Παραπομπές

## Εξωτερικοί σύνδεσμοι
*  

Κατηγορία:Ποδοσφαιρικές διοργανώσεις Μολδαβίας
Εστοσαντόκ

μικρογραφία|Άποψη του Εστοσαντόκ από το Όρος Αϊμπγκά
μικρογραφία
Το **Εστοσαντόκ**, μερικές φορές γράφεται ως **Έστο-Σαντόκ **(ρωσικά: Э́стосадо́к ή Э́сто-Садо́к, εσθονικά: Eesti Aiake, μετάφραση: Μικρός Εσθονικός Κήπος) είναι μια αγροτική περιοχή (*[[Χωριό|σέλο]])* υπό τη διοικητική δικαιοδοσία της Επαρχίας της Πόλης του Αντλέρσκι της Πόλης του Σότσι στο Κράι Κρασνοντάρ στη Ρωσία. Βρίσκεται στον ποταμό Μζύμτα και απέχει 4 χιλιόμετρα από την Κράσναγια Πολιάνα. Ο πληθυσμός του Εστοσαντόκ είναι 890&#x20;άτομα.

Ιδρύθηκε το 1886 από τριάντα έξι εσθονικές οικογένειες που έφτασαν στην Κράσναγια Πολιάνα για να καταστήσουν κατοικήσιμα τα εδάφη που κατοικούσαν παλαιότερα από τους Σαντζ.

Εκεί υπάρχουν τα ερείπια ενός Καυκασιανού φρουρίου και το μνημειακό σπίτι του Εσθονού συγγραφέα Άντον Χάνσεν Ταμσάαρε. Είναι η θέση του ορεινού θερέτρου σκι Αλπίκα Σέρβις. Ο σιδηροδρομικός σταθμός Ρόζα Χουτόρ συνδέει την περιοχή με τον σιδηροδρομικό σταθμό του Αντλέρ, με περαιτέρω συνδέσεις προς τοΔιεθνές Αεροδρόμιο του Σότσι, το Ολυμπιακό Χωριό του Σότσι, και το κεντρικό Σότσι.

## Παραπομπές


Κατηγορία:Πόλεις της Ρωσίας
Σούπερ Καπ Μολδαβίας (ποδόσφαιρο ανδρών)

Το **Σούπερ Καπ Μολδαβίας** είναι ένας ετήσιος ποδοσφαιρικός αγώνας σούπερ καπ στη Μολδαβία. Στον αγώνα αυτό συμμετέχουν οι νικητές της προηγούμενης περιόδου του Πρωταθλήματος Μολδαβίας και του Κυπέλλου Μολδαβίας. Αν μια ομάδα έχει κατακτήσει και πρωτάθλημα και κύπελλο, δεν διεξάγεται ο αγώνας.

## Επίδοση ανά ομάδα

## Παραπομπές

Κατηγορία:Ποδοσφαιρικές διοργανώσεις Μολδαβίας
Μολδαβια
Διοργανώσεις Ε.Π.Σ. Καβάλας 1963–64

Η **περίοδος 1963–64** ήταν η πρώτη για την Ένωση Ποδοσφαιρικών Σωματείων Καβάλας ως διοργανώτρια αρχή, υπεύθυνη για τη διεξαγωγή του πρωταθλήματος στο νομό Καβάλας.

Το 1963, τα ποδοσφαιρικά σωματεία του νομού Δράμας αποχώρησαν από την Ένωση Ποδοσφαιρικών Σωματείων Ανατολικής Μακεδονίας (Ε.Π.Σ.Α.Μ.) και ίδρυσαν την Ένωση Ποδοσφαιρικών Σωματείων Δράμας. Έπειτα από αυτή την εξέλιξη, το φθινόπορο του ίδιου έτους, πραγματοποιήθηκε έκτακτη γενική συνέλευση της ΕΠΣΑΜ στην οποία παρευρέθησαν 15 σωματεία, όπου και αποφασίσθηκε η μετονομάσια της ένωσης σε Ένωση Ποδοσφαιρικών Σωματείων Καβάλας.

Τα σωματεία που παρευρέθηκαν στην έκτακτη γενική συνέλευση είναι τα εξής: Δόξα Αμυγδαλεώνα, Άρης Ζυγού, Ελπίς Κρυονερίου, Νέστος Χρυσούπολης, Μακεδονικός Αμισιανών, Νεάπολις Καβάλας, Ορφέας Ελευθερούπολης, Απόλλων Δάτου, Μακεδονικός Αγιάσματος, Κεραυνός Κρηνίδων, Βυζάντιο Κοκκινοχώματος, Φίλιπποι Καβάλας, Ηρακλής Καβάλας, Βύρων Καβάλας και Α.Ε. Καβάλας.

## Πρωτάθλημα

Στο πρωτάθλημα πήραν μέρος ποδοσφαιρικά σωματεία αναγνωρισμένα από την ΕΠΣΚ.

### Α' Κατηγορία
Στην Α' Κατηγορία θα πάρουν μέρος τα σωματεία τα οποία από τη περσινή περίοδο αγωνιζόταν στην Α' Κατηγορία της Ε.Π.Σ.Α.Μ., ΑΕ Καβάλας, Βύρων και Κεραυνός Κρηνίδων ο οποίος δεν θα υποβιβαζόταν λόγω ότι αποσπάσθηκαν τα σωματεία του Νομού Δράμας, όπως επίσης και ο Απόλωνας Δάτου, Μακεδονικός Αγιάσματος και Άρης Πηγών.

### Β' Κατηγορία
Στη Β' Κατηγορία προάχθηκαν επισης προάγονται τα σωματεία Θεαγένης Θάσου και Ελπίς Κρυονερίου.

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Καβάλας
Κατηγορία:Εγχώρια ποδοσφαιρικά πρωταθλήματα 1963-1964
Διοργανώσεις Ε.Π.Σ. Ανατολικής Μακεδονίας 1962–63

Για την **περίοδο 1962–63**, η Ένωση Ποδοσφαιρικών Σωματείων Ανατολικής Μακεδονίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων του πρωταθλήματος στο νομό Καβάλας και στο νομό Δράμας.

Το καλοκαίρι του 1962, ξεκίνησε η προετοιμασία με σκοπό την αποχώρηση των ποδοσφαιρικών σωματείων του νομού Δράμας, από την Ένωση Ποδοσφαιρικών Σωματείων Ανατολικής Μακεδονίας (Ε.Π.Σ.Α.Μ.).

## Πρωτάθλημα

Στο πρωτάθλημα πήραν μέρος ποδοσφαιρικά σωματεία αναγνωρισμένα από την ΕΠΣΑΜ.
### Α΄ Κατηγορία
Στην Α΄Κατηγορία συμμετείχαν οι εξής σύλλογοι:
* Άρης Δράμας
* ΑΕΚ Καβάλας
* Βύρων Καβάλας
* Δόξα Σιταγρών
* ΠΑΟΠ Νέας Αμισού
* Κεραυνός Κρηνίδων

Το πρωτάθλημα κατέκτησε ο Άρης Δράμας

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Καβάλας
Κατηγορία:Εγχώρια ποδοσφαιρικά πρωταθλήματα 1962-1963
Αλβέρτος του Λουβαίν

Ο **Αλβέρτος**, γερμ. Albert (1166 - 24 Νοεμβρίου 1192) από τον Οίκο του Ρέγκιναρ ήταν καρδινάλιος και πρίγκιπας-επίσκοπος της Λιέγης. Έγινε άγιος της Καθολικής Εκκλησίας το 1613.

## Βιογραφία
Ήταν ο δευτερότοκος γιος του Γοδεφρείδου Γ΄ κόμη του Λουβαίν και της Μαργαρίτας των Αρντέν-Βερντέν, κόρης του Ερρίκου Β΄ δούκα του Λίμπουργκ. Μεγαλύτερος αδελφός του ήταν ο Ερρίκος Α΄ δούκας της Βραβάντης.

Εκπαιδεύτηκε στο Καθεδρικό σχολείο του Αγ. Λάμπερτ στη Λιέγη. Το 1187 έφθασαν τα νέα της πτώσης της Ιερουσαλήμ και ο Αλβέρτος θέλησε να πάει ως σταυροφόρος εκεί, αλλά ο καρδινάλιος Αλμπέρο του Αλμπάνο τον κράτησε.

Το 1188 έγινε αρχιδιάκονος και το 1192 επίσκοπος της Λιέγης, αν και ήταν 4 έτη μικρότερος από τα 30 που προβλεπόταν. Η εκλογή του ήταν αποτέλεσμα ανταγωνισμού μεταξύ του αδελφού του Ερρίκου Α΄ και του Βαλδουίνου Ε΄ κόμη του Αινώ: τα μέλη (canons) του Συλλόγου του καθεδρικού που επηρέαζε ο Βαλδουίνος Ε΄, εξέλεξαν επίσκοπο τον Αλβέρτο του Ρετέλ, θείο της Κωνσταντίας, η οποία ήταν σύζυγος του Ερρίκου ΣΤ΄ Χοενστάουφεν της Γερμανίας. Ο Ερρίκος ΣΤ΄ έθεσε επίσκοπο τον Λοθάριο του Χόχσταντεν πρύτανη του Συλλόγου του καθεδρικού της Βόννης.

Ο Αλβέρτος έκανε έφεση στον πάπα Κελεστίνο Γ΄ και το 1192 ο πάπας τον έκανε καρδινάλιο και τον χειροτόνησε στη Ρώμη ιερέα και μετά επίσκοπο, που έκανε την πρώτη λειτουργία του στη Ρενς. Τρεις ημέρες μετά, στις 24 Νοεμβρίου 1192, Γερμανοί ιππότες τον απήγαγαν έξω από τη Ρενς και με τα ξίφη τους του συνέτριψαν το κεφάλι. 

Ο αδελφός του Ερρίκος Α΄ και ο θείος του Ερρίκος Γ΄ δούκας του Λίμπουργκ, με τον αρχιεπίσκοπο Μάιντς και Κολωνίας, κά λεηλάτησαν την περιοχή του Ντήτριχ του Χόχσταντεν, αδελφού του Λοθαρίου, ο οποίος -αντιμετωπίζοντας την εχθρότητα των κατοίκων της Λιέγης- διέφυγε στην Αυλή του Ερρίκου ΣΤ΄. Ο πάπας τον τιμώρησε με ακοινωνησία. Οι φονείς ιππότες διέφυγαν επίσης στην Αυλή του Ερρίκου ΣΤ΄. Δεν ξέρουμε αν ο Ερρίκος ΣΤ΄ σχεδίασε ή όχι τον φόνο.

Η φήμη της αγιότητας του Αλβέρτου διαδόθηκε και αναγνωρίστηκε ως μάρτυς. Το 1613 ο Πάπας Παύλος Ε΄ τον έκανε άγιο και η μνήμη του εορτάζεται στις 24 Νοεμβρίου. Η σορός του βρισκόταν στη Ρενς ως το 1921, οπότε μεταφέρθηκε στις Βρυξέλλες.

## Πρόγονοι



	

## Βιβλιογραφία
The Vita Alberti episcopi Leodiensis was probably written around 1194 or 1195 by an anonymous monk of Lobbes, from information supplied by Abbot Werrich, who knew Albert well. Although a panegyric for the murdered bishop, Raymond H. Schmandt considers it generally accurate. A different viewpoint is found in the Chronicon Hanoniense of Gislebert of Mons, written shortly after 1196.

## Αναφορές


## Πηγές
* Herbermann, Charles, ed. (1913). "St. Albert". Catholic Encyclopedia. New York: Robert Appleton.

## Εξωτερικοί σύνδεσμοι
* *Schmandt, Raymond H. "The Election and Assassination of Albert of Louvain, Bishop of Liège, 1191-92." ''Speculum'' 42.4 (1967): 639-60

Κατηγορία:Οίκος του Ρέγκιναρ
Κατηγορία:Επίσκοποι του 12ου αιώνα
Κατηγορία:Χριστιανοί μάρτυρες του 12ου αιώνα
Ερρίκος Δ΄ της Βραβάντης

Ο **Ερρίκος Δ΄**, γερμ. Heinrich IV (1251/2 - μετά τις 29 Απριλίου 1272) από τον Οίκο του Ρέγκιναρ ήταν δούκας της Βραβάντης (1261-1267).

## Βιογραφία
Γεννήθηκε στο Λουβαίν και ήταν ο πρωτότοκος γιος του Ερρίκου Γ΄ δούκα της Βραβάντης και της Αδελαΐδας, κόρης του Ούγου Δ΄ δούκα της Βουργουνδίας.

Το 1261 απεβίωσε ο πατέρας του και τον διαδέχθηκε σε ηλικία 9-10 ετών. Ήταν ασθενής νοητικά και στο σώμα και παραιτήθηκε υπέρ του μικρότερου αδελφού του Ιωάννη Α΄. 

Μετά την εκτόπισή του έγινε αρχάριος μοναχός στο αββαείο του Αγ. Μπενίν στη Ντιζόν. Δεν ξέρουμε τι απέγινε μετά το 1272.

## Πρόγονοι



	

## Παραπομπές


## Εξωτερικοί σύνδεσμοι
* 

Κατηγορία:Οίκος του Ρέγκιναρ
Γοδεφρείδος της Βραβάντης

Ο **Γοδεφρείδος**, γερμ. Godfrey (απεβ. 11 Ιουλίου 1302) από τον Οίκο του Ρέγκιναρ ήταν κύριος του Άαρσοτ (από τον πατέρα του) και του Βιερζόν (από τη σύζυγό του).

## Βιογραφία
Ήταν ο τρίτος γιος του Ερρίκου Γ΄ δούκα της Βραβάντης και της Αδελαΐδας, κόρης του Ούγου Δ΄ δούκα της Βουργουνδίας. Ήταν ικανός πολεμιστής και πολιτικός και υποστήριξε τον δευτερότοκο αδελφό του Ιωάννη Α΄ δούκα της Βραβάντης σε όλα όσα ανέλαβε. Πολέμησε μαζί του το 1288 στη μάχη του Βόρρινγκεν και αιχμαλώτισε τον Ρέγκιναλντ Α΄ κόμη του Χέλρε.

Το 1284 ο πατέρας του τον έκανε κύριο του Άαρσοτ· η κομητεία αυτή είχε αγοραστεί από τον προ-προ-πάππο τους, τον Γοδεφρείδο Γ΄ κόμη του Λουβαίν. Το 1292 διαπραγματεύτηκε την ερήνη μεταξύ της Γαλλίας και του κόμη της Φλάνδρας. Το 1294 απεβίωσε ο Ιωάννης Α΄ και ο γιος του Ιωάννης Β΄ υποστηρίχθηκε από τον Γοδεφρείδο στις εσωτερικές και εξωτερικές αντιδράσεις. 

Το 1302 η Φλάνδρα εξεγέρθηκε εναντίον της Γαλλίας. Ο Γοδεφρείδος και ο γιος του ακολούθησαν τον Φίλιππο Δ΄ Καπετιδών της Γαλλίας εναντίον της Φλάνδρας στη μάχη των *Χρυσών Σπιρουνιών*. Σκοτώθηκε με το γιο του, μαζί με πολλούς ιππότες της Βραβάντης. Η περιουσία του μοιράστηκε μεταξύ των τεσσάρων έγγαμων θυγατέρων του.

## Οικογένεια
Νυμφεύτηκε το 1277 την Ιωάννα-Ισαβέλλα, κόρη και κληρονόμο του Ερβέ Δ΄ κυρίου του Βιερζόν (Vierzon) και είχε τέκνα:
* Ιωάννης 1281-1302, σκοτώθηκε 19 ετών στη μάχη των Χρυσών Σπιρουνιών.
* Μαρία απεβ. 1332, παντρεύτηκε πρώτα τον Βάλραμ κόμη του Γύλιχ και μετά τον Ρομπέρ του Μπωμόν.
* Ελισάβετ απεβ. 1350, παντρεύτηκε τον Γκέρχαρντ Ε΄ κόμη του Γύλιχ.
* Αλίκη πεβ. 1315, παντρεύτηκε τον Ιωάννη Γ΄ του Αρκούρ.
* Λευκή απεν. 1329, παντρεύτηκε πρώτα τον Ζαν Μπερτού κύριο του Μεσελέν και μετά τον Ιωάννη Α΄ του Τρουάρ.
* Μαργαρίτα απεβ. μετά το 1318, μοναχή στο Λονσάν (Longchamps) στο Παρίσι.
* Ιωάννα απεβ. μετά το 1318, μοναχή το Λονσάν (Longchamps) στο Παρίσι.

## Πρόγονοι



	

## Πηγές
* Medieval Lands Project, Dukes of Brabant

## Παραπομπές σe πηγές


Κατηγορία:Οίκος του Ρέγκιναρ
Κρίστιαν Βιέρι

Ο **Κρίστιαν Βιέρι** (ιταλικά: *Christian Vieri*, ιταλική προφορά:  *[[ΔΦΑ|ˈkristjaɱ ˈvjɛːri]]*, 12 Ιουλίου 1973) είναιΙταλός πρώην επαγγελματίας ποδοσφαιριστής, που αγωνιζόταν ως κεντρικός επιθετικός. Θεωρούταν ως ένας από τους καλύτερους Ιταλούς επιθετικούς της γενιάς του. 

Η επαγγελματική του καριέρα ξεκίνησε το 1991, με την Τορίνο και την έκλεισε στην Αταλάντα το 2009. Στο ενδυάμεσο αγωνίστηκε σε άλλες δέκα ομάδες, μεταξύ των οποίων, η Γιουβέντους, η Ατλέτικο Μαδρίτης, η Λάτσιο, η Ρόμα, η Ίντερ και η Μονακό. Κατά τη διάρκεια της καριέρας του κέρδισε πολλούς τίτλους και διακρίσεις.

Ο Βιέρι, επίσης, υπήρξε διεθνής με την Εθνική Ιταλίας, στην οποία ήταν βασικό στέλεχος για περίπου 8 χρόνια, με την οποία συμμετείχε στο Παγκόσμιο Κύπελλο του 1998 και το 2002, καθώς και στο Ευρωπαϊκό Πρωτάθλημα Ποδοσφαίρου 2004, συνολικά, 49 επίσημες συμμετοχές με την εθνική του, πετυχαίνοντας και 23 γκολ. Το 2004, συμπεριλήφθηκε στη λίστα του Πελέ,  FIFA 100, η οποία περιείχε τους 125 καλύτερους εν ζωή ποδοσφαιριστές του κόσμου.

## Παραπομπές


## Εξωτερικοί σύνδεσμοι
*

Κατηγορία:Ιταλοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές ΑΚ Πίζα 2009
Κατηγορία:Ποδοσφαιριστές ΣΚ Ραβέννα Σπορτ 2019
Κατηγορία:Ποδοσφαιριστές ΦΒΚ Ουνιόνε Βενέτσια
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Ίντερ
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Φιορεντίνα
Κατηγορία:FIFA 100
Κατηγορία:Ξένοι ποδοσφαιριστές στη Γαλλία
Κατηγορία:Ξένοι ποδοσφαιριστές στην Ισπανία
Τιμόθεος ο Μιλήσιος

μικρογραφία|300x300εσ|Απόσπασμα από το ''Πέρσαι'' του Τιμόθεου, σε πάπυρο του 4ου αιώνα π.Χ.
Ο **Τιμόθεος ο Μιλήσιος** (γιος του Θεσάνδρου, 446 – 357/360 π.Χ.) ήταν Έλληνας μουσικός και διθυραμβικός ποιητής από την Μίλητο. 

## Περιγραφή
Τα μουσικά του έργα είχαν κυρίως μυθολογικό και ιστορικό χαρακτήρα, και ενδεχομένως υπήρξε μαθητής του Φρύνη του Μυτηλιναίου. Περιγράφεται πως εισήγαγε επιπλέον χορδές στην λύρα, αυξάνοντας τες στις 11 (*ἐνδεκακρουμάτοις*), κάτι που κατά την εποχή εκείνη προκάλεσε την δυσαρέσκεια των Σπαρτιατών και των Αθηναίων. Παράλληλα, πέρασε κάποια χρόνια στην αυλή του Αρχέλαου Α´ της Μακεδονίας, και συγχέεται μερικές φορές με έναν άλλο διάσημο μουσικό, τον αυλητή Τιμόθεο τον Θηβαίο ο οποίος βρισκόταν στην αυλή του Μεγάλου Αλεξάνδρου.

Διασώζονται κάποια τμήματα από το συνολικό έργο του, το πιο γνωστό εκ των οποίων είναι το *Πέρσαι* το οποίο αφορά την ναυμαχία της Σαλαμίνας (480 π.Χ.) και στο οποίο γίνεται αναφορά και από τον Πλούταρχο ως προς την ελευθερία και ανεξαρτησία των Ελλήνων. Σημαντικό τμήμα του κειμένου ανακαλύφθηκε το 1902 στο Αμπουσίρ της βορειοκεντρικής Αιγύπτου σε πάπυρο του 4ου αιώνα π.Χ.,  και για το οποίο υπάρχει πλήθος σχολίων από τον Ούλριχ Βιλαμόβιτς (1903) ως προς των αριθμό των χορδών της λύρας, χρονολόγηση του ποιητή και τα αποσπάσματα. Στο κείμενο περιγράφονται διάφορα επεισόδια της ναυμαχίας, και γενικά περιγράφεται η ανωτερότητα και μεγαλύτερη άνεση των Ελλήνων έναντι των Περσών στο υγρό στοιχείο. Εκτιμάται πως ίσως το ποιήμα γράφτηκε περί το 412 π.Χ..

## Παραπομπές


## Πηγές
* 

## Εξωτερικοί σύνδεσμοι
*Τιμόθεος ο Μιλήσιος ή περί της μουσικής των νεωτέρων Ελλήνων, Πανδώρα; Τεύχος 499, σελ. 429-436

Κατηγορία:Αρχαίοι Έλληνες διθυραμβικοί ποιητές
Κατηγορία:Αρχαίοι Μιλήσιοι
Διώξεις των Χριστιανών στη σύγχρονη εποχή

Σε πολλές χώρες του κόσμου, οι Χριστιανοί υπόκεινται σε περιορισμούς στην ομιλία και υφίστανται κοινοτική βία και εγκλήματα μίσους. 

Το ερευνητικό κέντρο Pew έχει πραγματοποιήσει μελέτες σχετικά με τη διεθνή θρησκευτική ελευθερία, διερευνώντας περιορισμούς στη θρησκεία που απορρέουν από κυβερνητικές απαγορεύσεις για την ελευθερία του λόγου και τη θρησκευτική έκφραση, καθώς και κοινωνικές εχθροπραξίες ιδιωτών, οργανισμών και κοινωνικών ομάδων.  

## Αντιχριστιανικές πράξεις
### Εμπρησμοί
Ένοπλες επιθέσεις σε εκκλησίες έχουν παρατηρηθεί στη Νορβηγία και τις Ηνωμένες Πολιτείες. Ορισμένες επιθέσεις εμπρησμού θεωρούνται εγκλήματα μίσους που διαπράττονται για φυλετικούς λόγους από άτομα εμπνευσμένα από ομάδες φυλετικού μίσους. Η σατανιστική οργάνωση  «κύκλος του  Black metal» έχει αναλάβει την για εθελούσια πρόκληση πυρκαγιάς σε κέντρα σύναξης χριστιανών. 

### Βανδαλισμοί
Ο βανδαλισμός ή η παραποίηση της χριστιανικής ιδιοκτησίας είναι μια μορφή έκφρασης του αντιχριστιανικού αισθήματος. Η καταστροφή ιδιοκτησίας των εκκλησιών και των χριστιανικών ατόμων μπορεί να παραβιάζει διάφορους ποινικούς νόμους.

### Πογκρόμ

### Λυντσαρίσματα

## Διώξεις κατά των Κοπτών Χριστιανών

Οι Κόπτες Χριστιανοί είναι γηγενείς Αιγύπτιοι Χριστιανοί, επί το πλείστον  Ορθόδοξοι, που σήμερα αποτελούν το 10 έως 15% του πληθυσμού της Αιγύπτου  — η μεγαλύτερη θρησκευτική μειονότητα της χώρας. Οι  Κόπτες αναφέρουν κρούσματα διώξεων σε όλη την ιστορία τους. Η οργάνωση Παρατηρητήριο Ανθρωπίνων Δικαιωμάτων έχει σημειώσει «αύξηση της θρησκευτικής μή ανοχής» και θρησκευτική βία εναντίον των Κοπτών Χριστιανών κατά τα τελευταία χρόνια, και αποτυχία της Αιγυπτιακής κυβέρνησης για την αποτελεσματική διερεύνηση και ποινική δίωξη των υπευθύνων.

Κατηγορία:Χριστιανισμός
Κατηγορία:Προκατάληψη και διάκριση
Android Oreo

Το **Android "Oreo"** (με την κωδική ονομασία **Android O** κατά την ανάπτυξη) είναι η όγδοη κατά σειρά έκδοση του λειτουργικού συστήματος Android. Πρώτα κυκλοφόρησε ως έκδοση ανάπτυξης στις 21 Μαρτίου 2017 και τελικά κυκλοφόρησε για το κοινό στις 21 Αυγούστου.

Η Google παρουσίασε ένα άγαλμα με το μπισκότο Oreo από το οποίο πήρε την ονομασία της η έκδοση, στο πάρκο 14th Street στο Μανχάταν, κοντά στο αρχικό εργοστάσιο Nabisco που δημιούργησε το πρώτο Oreo.

Το Sony Xperia XZ1 είναι η πρώτη διαθέσιμη συσκευή με προεγκατεστημένο το Android 8.0.

## Παραπομπές


## Εξωτερικοί σύνδεσμοι
* 
* 

Κατηγορία:Android (λειτουργικό σύστημα)
Ισλαμική δημοκρατία

**Ισλαμική δημοκρατία** είναι το όνομα που δόθηκε σε πολλά κράτη σε χώρες με ισλαμικό νόμο, συμπεριλαμβανομένων των Ισλαμικών Δημοκρατιών του Πακιστάν, του Ιράν, του Αφγανιστάν και της Μαυριτανίας. Το Πακιστάν ενέκρινε για πρώτη φορά τον τίτλο με το σύνταγμα του 1956. Η Μαυριτανία την ενέκρινε στις 28 Νοεμβρίου 1958. Το Ιράν τον υιοθέτησε μετά την Ιρανική Επανάσταση του 1979 που ανέτρεψε τη δυναστεία των Παχλαβί. Το Αφγανιστάν την ενέκρινε το 1992 (το 1996-2001, όπου οι Ταλιμπάν κυβερνούσαν ως ισλαμικό εμιράτο) στο Jamiat-e Islami, καταλαμβάνοντας την πρωτεύουσα Καμπούλ από τους κομμουνιστές. Παρά το παρόμοιο όνομα, οι χώρες διαφέρουν πολύ ως προς τις κυβερνήσεις και τους νόμους τους.

Ο όρος "ισλαμική δημοκρατία" σημαίνει πολλά διαφορετικά πράγματα, μερικά αντιφατικά με άλλα. Σε μερικούς μουσουλμάνους θρησκευτικούς ηγέτες στη Μέση Ανατολή και την Αφρική που την υποστηρίζουν, η ισλαμική δημοκρατία είναι ένα κράτος υπό μια συγκεκριμένη ισλαμική μορφή κυβέρνησης. Το βλέπουν ως συμβιβασμό μεταξύ ενός καθαρά ισλαμικού χαλιφάτου και του κοσμικού εθνικισμού και του ρεπουμπλικανισμού. Κατά την αντίληψή τους για την ισλαμική δημοκρατία, ο ποινικός κώδικας του κράτους απαιτείται να είναι συμβατός με ορισμένους ή όλους τους νόμους της *[[σαρία]]* και το κράτος μπορεί να μην είναι μοναρχία, όπως συμβαίνει σήμερα σε πολλά κράτη της Μέσης Ανατολής.

## Κατάλογος ισλαμικών κρατών

## Δείτε επίσης
Ισλαμικό κράτος

Κατηγορία:Ισλαμισμός
Κατηγορία:Πολιτικές θεωρίες
Trovatore

Η ονομασία **Trovatore** μπορεί να σχετίζεται με τα παρακάτω λήμματα:

* Τροβατόρε (ιταλ. *Il trovatore*, 1853). Όπερα του Ιταλού συνθέτη Τζουζέπε Βέρντι.
* Τροβαδούρος. Τύπος τραγουδοποιού του ύστερου μεσαίωνα, που πρωτοεμφανίστηκε στην Οξιτανία (νότια Γαλλία).
Αμεινοκλής ο Κορίνθιος

Ο **Αμεινοκλής** (8ος αιώνας π.Χ.) ήταν Κορίνθιος ναυπηγός, ο οποίος ενδεχομένως υπήρξε ο δημιουργός της τριήρεως. Επισκέφτηκε τη Σάμο περί το 704 π.Χ., και κατασκεύασε τέσσερα πλοία για την πόλη. Κατά τον  Θουκυδίδη (5ος αιώνας π.Χ.) "[1.13.2] Πρώτοι απ᾽ όλους τους Έλληνες οι Κορίνθιοι κατασκεύασαν τριήρεις. [1.13.3] Φαίνεται ότι ο Κορίνθιος ναυπηγός Αμεινοκλής, κατασκεύασε τέσσερα πολεμικά για λογαριασμό της Σάμου. Ο Αμεινοκλής πήγε στη Σάμο τριακόσια χρόνια πριν από το τέλος του πολέμου που ιστορώ.". Η συγκεκριμένη αναφορά στον Αμεινοκλή ως την προέλευση της τριήρεως, εκτός από την έμμεση του Πλινίου, έγινε από τον Βυζαντινό ιστορικό Γεώργιο Σύγγελο (7ος/8ος αιώνας), ο οποίος αναφέρει πως τις κατασκεύασε στην Αθήνα.

## Παραπομπές
4. Θουκυδίδης βιβλίο Α 13.2  και 13.3 Μετάφραση Βλάχος " καὶ τριήρεις ἐν Κορίνθῳ πρῶτον τῆς Ἑλλάδος ναυπηγηθῆναι. φαίνεται δὲ καὶ Σαμίοις Ἀμεινοκλῆς Κορίνθιος ναυπηγὸς ναῦς ποιήσας τέσσαρας·  ἔτη δ' ἐστὶ μάλιστα τριακόσια ἐς τὴν τελευτὴν τοῦδε τοῦ πολέμου ὅτε Ἀμεινοκλῆς Σαμίοις ἦλθεν. "
Αμεινοκλης
Κριστίν Ντελφί

H **Κριστίν Ντελφί** (Γαλλικά:Christine Delphy), γεννημένη το 1941, είναι Γαλλίδα κοινωνιολόγος, ερευνήτρια στο CNRS στον τομέα του φεμινισμού και του φύλου. Έχει γράψει περί της γυναικείας οικιακής εργασίας και περί των μέσων παραγωγής του καπιταλισμού και της πατριαρχίας. Είναι εκπρόσωπος του υλιστικού φεμινισμού. Υπήρξε συνιδρύτρια του Κινήματος για την Απελευθέρωση των Γυναικών (Mouvement de Libération des Femmes) το 1970 και του περιοδικού *[[Nouvelles Questions Féministes|Nouvelles questions féministes]]* με την Σιμόν ντε Μποβουάρ το 1981.

## Σημειώσεις-παραπομπές


Κατηγορία:Γάλλοι κοινωνιολόγοι
Κατηγορία:Γάλλοι φεμινιστές
Κατηγορία:Μαρξίστριες
Έλενα Σούκοβα

Η **Έλενα Σούκοβα** (*[[λατινικό αλφάβητο]] : Helena Suková *), γεννημένη στην Πράγα στις 23 Φεβρουαρίου 1965, ήταν Τσεχοσλοβάκα, σήμερα πολιτικογραφημένη Τσέχα, αθλήτρια της αντισφαίρισης. Κατά τη διάρκεια της καριέρας της, κέρδισε 14 τίτλους Γκραντ σλαμ στα διπλά, 9 από τους οποίους σε διπλό γυναικών και 5 από αυτούς σε μικτά διπλά. Ήταν επίσης τέσσερις φορές Φιναλίστ και κέρδισε 10 τίτλους στο απλό και 69 τίτλους στα διπλά.

## Προσωπική ζωή
Η Σούκοβα προέρχεται από τσεχική οικογένεια με παράδοση στην αντισφαίριση. Η μητέρα της, Βέρα Σούκοβα, ήταν φιναλίστ στο Γουίμπλεντον το 1962. Ο πατέρας της, Σιρίλ Σουκ Β΄, ήταν πρόεδρος της Τσεχοσλοβακικής ομοσπονδίας αντισφαίρισης. Ο αδελφός της, Σιρίλ Σουκ, είναι πρώην επαγγελματίας παίκτης της αντισφαίρισης.

Έχει σπουδάσει ιατρική, ψυχολογία, κι εργάζεται σήμερα στην Τσεχική ομοσπονδία σαν αθλητικός ψυχολόγος, επίσης είναι μέλος σε πολλές οργανώσεις και συλλόγους σχετικούς με την αντισφαίριση.

## Καριέρα
Η Σούκοβα έγινε επαγγελματίας το 1981. Η παγκόσμια κατάταξή της στην καριέρα της ήταν Νο4 στο απλό και το Νο 1 στο διπλό γυναικών. Ήταν φιναλίστ δύο φορές στο Αυστραλιανό όπεν το 1984 και το 1989 και στο δύο φορές στο Αμερικανικό όπεν το 1986 και το 1993. Στα διπλά γυναικών και σε τουρνουά Γκραμ σλαμ κέρδισε τέσσερις τίτλους στο Γουίμπλεντον, δύο στο Αμερικανικό όπεν, έναν στο Αυστραλιανό όπεν και έναν στο Γαλλικό Όπεν. Στο μεικτό κέρδισε τρεις φορές στο Γουίμπλεντον, μία στο Αμερικανικό όπεν και μία στο Γαλλικό Όπεν. 

Έχει κατακτήσει δύο ασημένια μετάλλια σε Ολυμπιακούς αγώνες και στο διπλό γυναικών με συμπαίκτρια την Γιάνα Νοβότνα, το 1988 και το 1996. Στους Ολυμπιακούς αγώνες του 1988 στο απλό αποκλείστηκε στον δεύτερο γύρο από την Κορεάτισα Κιμ, στο διπλό με συμπαίκτρια την Νοβότνα έχασαν στον τελικό από το Αμερικανικό ζευγάρι των Σρίβερ και Γκάρισον. Στους Ολυμπιακούς αγώνες του 1992 στο απλό παραιτήθηκε στο δεύτερο παιχνίδι κι αποκλείστηκε. Στους Ολυμπιακούς αγώνες του 1996 στο απλό αποκλείστηκε στον πρώτο γύρο και στο διπλό με συμπαίκτρια την Νοβότνα έφτασαν πάλι στον τελικό όπου έχασαν από τις Αμερικανίδες Τζίτζι Φερνάντεζ και Μέρι Φερνάντεζ.

Ο Σούκοβα έπαιξε για την Τσεχοσλοβακία στο Φεντ καπ από το 1981 έως το 1996 σε 13 διοργανώσεις με ρεκόρ 57 νίκες και 16 ήττες. Επίσης κατέκτησε το Φεντ καπ τέσσερις φορές, το 1983, το 1984, το 1985 και το 1988. Με συμπαίκτη τον Μίροσλαβ Μεζίρ κερδίσαν το εναρκτήριο Κύπελλο Χόπμαν για την Τσεχοσλοβακία το 1989.

Κατά τη διάρκεια της καριέρας της, Η Σούκοβα κέρδισε 10 τίτλους στο απλό και 69 στα διπλά.
Παρά τη συνταξιοδότησή της από την επαγγελματική καριέρα το 1998, συμμετείχε πάλι στο μεικτό του Γουίμπλεντον το 2006 με τον αδελφό της Κιρίλ όπου έχασαν στον πρώτο αγώνα τους και αποκλείστηκαν. Κατέκτησε δύο φορές το "WTA TOUR" το 1989 και το 1990.

## Παραπομπές


## Εξωτερικοί σύνδεσμοι
* 

Κατηγορία:Τσεχοσλοβάκες αθλήτριες της αντισφαίρισης
Κατηγορία:Τσέχοι ιατροί
Κατηγορία:Τσεχοσλοβάκοι Ολυμπιονίκες
Κατηγορία:Νικητές Γαλλικού Όπεν
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1992
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1996
Χάακον Β΄ της Νορβηγίας

Ο **Χάακον Β΄ της Νορβηγίας** ή **Χάακον Σίγκουρντσον** ή **Χάακον Χέρντεμπρει** (*Haakon Herdebre*, 1147 - 7 Ιουλίου 1162) βασιλιάς της Νορβηγίας (1157 - 1162) κατά την περίοδο του εμφυλίου πολέμου ήταν νόθος γιος του Σιγούρδος Β΄ της Νορβηγίας, το παρωνύμιο Ευρύστερνος (Χέρντεμπρεϊ) σχετίζεται με τους φαρδείς ώμους του.

## Βιογραφία
 Ορίστηκε διάδοχος από τον θείο του Άισταϊν Β΄ της Νορβηγίας ο οποίος συγκυβερνούσε στη Νορβηγία μαζί με τα αδέλφια του Ίνγκε Α΄ της Νορβηγίας και Σίγκουρντ Μουν, ο Ίνγκε έμεινε μοναδικός βασιλιάς της Νορβηγίας ύστερα από τη δολοφονία των δυο αδελφών του. Οι πρώην οπαδοί του Σίγκουρντ Μουν και του Άισταϊν Β΄ ενώθηκαν με τον Χάακον εναντίον του Ίνγκε Α΄ στο Χέντμαρκ υπό την ηγεσία του Χάακον. Ο Ίνγκε Α΄ ηττήθηκε και σκοτώθηκε σε μάχη εναντίον του Χάακον Β΄ κοντά στο Όσλο, στη συνέχεια πολλοί από τους άνδρες του με επικεφαλής τον Γκοντρενί Β΄ Όλαφσον πήγαν με το μέρος του Χάακον.
Ο Χάακον Β΄ ηττήθηκε και σκοτώθηκε στη *μάχη του Σεκκέν* στις 7 Ιουλίου 1162, μετά την πτώση του Χάακον οι υποστηρικτές του ενώθηκαν με αρχηγό τον ευγενή Έρλινγκ Σκάκκε και τον γιο του Μάγκνους Έρλινγκτον, τον Χάακον Β΄ διαδέχθηκε στον θρόνο της Νορβηγίας ο Μάγκνους Ε΄ της Νορβηγίας. 

Ο εμφύλιος πόλεμος στη Νορβηγία κράτησε πάνω από 110 χρόνια, ξεκίνησε με τη θάνατο του Σίγκουρντ του Σταυροφόρου (1130) και ολοκληρώθηκε με τον θάνατο του Σκάλ Μπάρντσον (1240). Στη διάρκεια του πολέμου αυτού έγιναν πολλές συγκρούσεις σε διαφορετική κλίμακα, το υπόβαθρο των συγκρούσεων αυτών ήταν πάντοτε οι Σουηδικοί νόμοι διαδοχής, οι κοινωνικοί κανόνες και η εχθρότητα ανάμεσα στον βασιλιά και την εκκλησία. Η τελική κατάληξη ήταν να δημιουργηθούν στην τελική φάση του εμφυλίου δυο αντιμαχόμενες κοινωνικές ομάδες οι *Μπάγκλερ* και οι *Μπίκεμπεινερ* στις οποίες κάποιος πρίγκιπας διεκδικούσε τον θρόνο από τον νόμιμο βασιλιά.

## Παραπομπές


## Πηγές
*Krag, Claus Norges historie fram til 1319 (Oslo, 2000)

## Εξωτερικοί σύνδεσμοι
*Μάγκνους Έρλινγκτον
*Χάακον Σίγκουρντσον

Κατηγορία:Βασιλείς της Νορβηγίας
Κατηγορία:Οίκος του Γκίλλε
Μιλάντα Σκρμπκόβα

Η **Μιλάντα Σκρμπλόβα** (*[[λατινικό αλφάβητο]] : Milada Skrbková*), (Πράγα 30 Μαΐου 1897 - Πράγα 2 Οκτωβρίου 1935), ήταν Βοημή, Τσεχοσλοβάκα αθλήτρια της αντισφαίρισης. 

Συμμετείχε στους Ολυμπιακούς αγώνες του 1920 όπου συμμετείχε με συμπαίκτη τον άντρα της Λάντισλαβ Ζέμλα στο διπλό μεικτό. Εκεί νίκησαν το ζευγάρι Μπρέχμ και Χάνσεν με 2-0 σετ και πήραν το χάλκινο μετάλλιο. Στον πρώτο γύρο πέρασαν χωρίς αγώνα, στον δεύτερο απέκλεισαν το ζευγάρι των Βέλγων Ντάποντ - Λαλούξ με 2-0, στον τρίτο γύρο το ζευγάρι Βέλγων Στορμς - Χάλοτ και στα ημιτελικά έχασαν από τους Βρετανούς Μακκέιν - Βούσμαν.

## Παραπομπές


Κατηγορία:Τσεχοσλοβάκες αθλήτριες της αντισφαίρισης
Κατηγορία:Τσεχοσλοβάκοι Ολυμπιονίκες
Γιάνα Νοβότνα

Η **Γιάνα Νοβότνα** (*Jana Novotná*, 2 Οκτωβρίου 1968 - 19 Νοεμβρίου 2017), γεννημένη στη Μπρνο, ήταν Τσέχα αθλήτρια της αντισφαίρισης. Είχε ένα ιδιαίτερο στυλ στο σέρβις πολύ σπάνιο στυλ παιχνιδιού μεταξύ των γυναικών. Κέρδισε τον τίτλο στο απλό του Γουίμπλεντον το 1998 και ήταν πρώτη σε τρία προηγούμενα τουρνουά Γκραντ σλαμ. Κέρδισε επίσης 12 τίτλους στα διπλά γυναικών σε τουρνουά Γκραντ σλαμ και τέσσερις τίτλους διπλού μεικτού. Η Νοβότνα πέτυχε την υψηλότερη κατάταξη στην καριέρα της στην παγκόσμια κατάταξη στο Νο 2 του κόσμου το 1997 και πέτυχε την πρώτη θέση στα διπλά.

## Καριέρα
Η Νοβότνα έγινε επαγγελματίας τον Φεβρουάριο του 1987. Στα πρώτα χρόνια της καριέρας της, ήταν γνωστή πρωτίστως για την επιτυχία της στα διπλά. Στις αρχές της δεκαετίας του 1990 άρχισε να έχει επιτυχία και στα απλά όταν η παλιά πρωταθλήτρια Χάνα Μαντλίκοβα έγινε προπονητής της αντικαθιστώντας τον Μάικ Έστεπ.

Στο Γουίμπλεντον ήταν πρώτη στο απλό το 1998 επί της Ναταλί Τοζιά ενώ ήταν φιναλίστ το 1993 όπου έχασε από την Στέφι Γκραφ. Στο μεκτό ήταν πρώτη το 1989 με συμπάικτη τον Τζιμ Παφ. Στο διπλό γυναικών ήταν φιναλίστ το 1989, 1990,  1995 και το 1998. 

Στο Αυστραλιανό όπεν ήταν δεύτερη στο απλό το 1991, πρώτη στο διπλό το 1990 και το 1995, και δεύτερη το 1991, πρώτη στο μεικτό το 1988 και το 1999.

Στο Γαλλικό πρωτάθλημα στο διπλό ήταν πρώτη το 1991 και το 1998, δεύτερη το 1995. Στο Αμερικανικό όπεν ήταν πρώτη στο διπλό το 1994, και 1997, δεύτερη το 1998 και στο μεικτό πρώτη το 1998.

Στο Φεντ καπ αγωνίστηκε αρχικά με την Τσεχοσλοβακία το 1987, 1988, 1989, 1990, 1991, 1992 και με την Τσεχία το 1993, 1995, 1996, 1997, και 1998 με συνολικό ρεκόρ 33 νίκες και 12 ήττες. Ήταν πρωταθλήτρια με την Τσεχοσλοβακία το 1988 με νίκη στον τελικό επί της ΕΣΣΔ.

Συμμετείχε σε τρεις Ολυμπιακούς αγώνες κατακτώντας δύο αργυρά κι ένα χάλκινο μετάλλιο. Στους Ολυμπιακούς αγώνες του 1988 αποκλείστηκε στον δεύτερο γύρο του απλού και στο διπλό με συμπαίκτρια την Έλενα Σούκοβα έχασαν στον τελικό από τις Αμερικανές Σρίβερ και Γκάρισον. Στους Ολυμπιακούς αγώνες του 1992 αποκλείστηκε στο απλό στον πρώτο γύρο και στον τρίτο γύρο του διπλού με γύρο του απλού με συμπαίκτρια την Έλενα Σούκοβα. Στους Ολυμπιακούς αγώνες του 1996 στο απλό γυναικών κατέκτησε το χάλκινο μετάλλιο μετά την νίκη επί της αμερικανίδας Φερνάντεζ, στο διπλό κατέκτησε το αργυρό μετάλλιο όπου με συμπαίκτρια πάλι την Έλενα Σούκοβα έχασαν στον τελικό από τις Αμερικανές Τζίτζι Φερνάντεζ και Μέρι Φερνάντεζ.

Πέθανε από καρκίνο στις 19 Νοεμβρίου 2017.

## Παραπομπές


## Εξωτερικοί σύνδεσμοι
* 

Κατηγορία:Τσεχοσλοβάκες αθλήτριες της αντισφαίρισης
Κατηγορία:Τσεχοσλοβάκοι Ολυμπιονίκες
Κατηγορία:Τσέχες αθλήτριες της αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Κατηγορία:Νικητές του Γουίμπλεντον
Διονύσιος Ίκκος

Ο **Διονύσιος Γ. Ίκκος** (Συρράκο Ιωαννίνων 5 Σεπτεμβρίου 1921 - Αθήνα 12 Απριλίου 1993) ήταν διακεκριμένος Έλληνας ιατρός με εξειδίκευση στην ενδοκρινολογία. 

Αποφοίτησε από την Ιατρική Σχολή Πανεπιστημίου Αθηνών ως διδάκτορας, και κατόπιν συνέχισε την έρευνα του στο Πανεπιστημιακό Νοσοκομείο Καρολίνσκα της Στοκχόλμης στη Σουηδία, όπου μαζί με τον Καθηγητή Ρολφ Λουφτ περιέγραψαν το μιτοχονδριακό σύνδρομο Λουφτ-Ίκκος. Επιστρέφοντας στην Ελλάδα εργάστηκε στο Γενικό Νοσοκομείο «Ο Ευαγγελισμός» στην Αθήνα όπου ανέλαβε τη διεύθυνση του Τμήματος Ενδοκρινολογίας όπου διακρίθηκε για τις υπηρεσίες του, και κατόπιν υπήρξε ιδρυτικό μέλος της Ελληνικής Ενδοκρινολογικής Εταιρείας η οποία τιμά τη μνήμη του ετησίως με το *βραβείο Διονυσίου Ίκκου*. 

Κατά τη διάρκεια της σταδιοδρομίας του είχε πάνω από 550 επιστημονικές δημοσιεύσεις.

## Παραπομπές
 

## Σχετική βιβλιογραφία
* Σπύρος Μαρκέτος, *«Διονύσιος Γ. Ίκκος», Ιστορία της Ιατρικής του 20ού Αιώνα - Οι Έλληνες Πρωτοπόροι*, Εκδόσεις Ζήτα, Αθήνα 2000.

Κατηγορία:Έλληνες ενδοκρινολόγοι
Κατηγορία:Έλληνες ιατροί του 20ού αιώνα
Γκέμπχαρτ του Λάνγκαου

Ο **Γκέμπχαρτ** (γερμ.: *Gebhard im Lahngau*, 832 - 879) από τον Οίκο των Κορραδιδών ήταν κόμης του Λανγκάου. Είναι ο γενάρχης του Οίκου, που πήρε το όνομα του εγγονού του.

## Βιογραφία
Ήταν γιος του Ούντο του πρεσβύτερου, κόμη του Λάνγκαου το διάστημα (821-826). Ο Ούντο ίσως ταυτίζεται με τον Όντο Α΄ κόμη της Αυρηλίας (Ορλεάνης) από τον Οίκο των Ουνταλριχιδών. Ήταν ένας από τους αρχηγούς των Ανατολικών Φράγκων και κουνιάδος του Ερνέστου μαργράβου του Νόρντγκαου στη Βαυαρία. 

Έζησε στα μέσα του 9ου αι., ήταν κόμης του Λανγκάου και ο πρώτος πρόγονος των Κορραδιδών, για τον οποίο έχουμε ιστορικές πληροφορίες. Ο Οίκος του ονομάστηκε έτσι ένεκα του εγγονού. Το 838 συμμάχησε με τον Πόππο κόμη του Γκράπφελτ και τον Ότγκαρ αρχιεπίσκοπο του Μάιντς για να υποστηρίξουν τον Καρολίδη Λουδοβίκο Α΄ τον *ευσεβή* των Φράγκων, εναντίον του εξεγερθέντος γιου του Λουδοβίκου Β΄ του *γερμανικού*. 

## Οικογένεια
Από τη σύζυγό του είχε αποκτήσει τα εξής τέκνα:
* Ούντο 9ος αι., μάργραβος της Νευστρίας. Γιος του ήταν ο:
** Κορράδος δούκας της Θουριγγίας.
* Βάλντο, ηγούμενος του αββαείου του Αγ. Μαξιμίν στο Τρηρ.
* Μπέρτουλφ απεβ. 883, αρχιεπίσκοπος του Τρηρ.
* Βερεγγάριος Α΄ 9ος αι., μάργραβος της Νευστρίας.

Όλοι απέκτησαν εξέχουσες θέσεις στη Δυτική Φραγκία.

## Παραπομπές


## Πηγές
* The Annals of Fulda. (Manchester Medieval series, Ninth-Century Histories, Volume II.) Reuter, Timothy (trans.) Manchester: Manchester University Press, 1992.

Κατηγορία:Οίκος των Κορραδιδών
Κολόνια (Γιαπ)

μικρογραφία|300x300εσ|Άποψη της πόλης
Η **Κολόνια **είναι μια αστική περιοχή που ανήκει στους δήμους Ραλ και Γουέλοϊ, η οποία χρησιμεύει ως η πρωτεύουσα της Πολιτείας Γιαπ των Ομόσπονδων Πολιτειών της Μικρονησίας. Η πόλη διοικεί το Γιαπ και 13 ατόλες και νησιά.

Στην απογραφή του 2010 η πόλη είχε πληθυσμό 3.126 κατοίκων.

Μια ισπανική Καθολική αποστολή ιδρύθηκε στη Κολόνια το 1885, κατά τη διάρκεια της περιόδου στην οποία το Γιαπ ήταν αποικία της Ισπανίας. Ο Καθεδρικός Ναός της Άμωμης Καρδιάς της Μαρίας, η έδρα της Επισκοπής των Νησιών Καρολίνα, βρίσκεται στη Κολόνια.

Το λιμάνι Τομίλ είναι το κύριο λιμάνι της Πολιτείας Γιαπ. Τα πλοία πρέπει να ταξιδέψουν έναν ύφαλο 2.4 χιλιομέτρων για να φτάσουν στο λιμάνι, όπου υπάρχει μια αποβάθρα 70 μέτρα μακριά για μικρά πλοία.

## Παραπομπές


## Εξωτερικοί σύνδεσμοι
* Γραφείο Επισκεπτών του Γιαπ

Κατηγορία:Ομόσπονδες Πολιτείες της Μικρονησίας
Γιαν Κόντες

Ο **Γιαν Κόντες** (*[[λατινικό αλφάβητο]] : Jan Kodeš*) γεννημένος στην Πράγα την 1 Μαρτίου 1956, είναι πρώην Τσεχοσλοβάκος, σημερα πολιτογραφημένος Τσέχος, πρωταθλητής της αντισφαίρισης.

Η μεγαλύτερη επιτυχία του ήταν η κατάκτηση του τίτλου στο απλό του Ρολάν Γκαρός το 1970 νικώντας στον τελικό τον Ζέλικο Φρανούλοβιτς, και πάλι το 1971, αυτή τη φορά νικώντας τον Ίλιε Ναστάσε στον τελικό σε τέσσερα σετ. Κέρδισε επίσης το Γουίμπλεντον το 1973 νικώντας στον τελικό τον Άλεξ Μετρεβέλι σε τρία σετ.

Ο Κόντες δεν έπαιξε ποτέ το Αυστραλιανό όπεν, στο Αμερικανικό όπεν ήταν δεύτερος το 1971 χάνοντας από τον Σταν Σμιθ και το  1973 όταν έχασε σε πέντε σετ από τον Τζον Νιούκομπ.

Ο Κόντες έφτασε στην υψηλότερη κατάταξή του στον κόσμο τον αριθμό 4 τον Σεπτέμβριο του 1973.  Κατά τη διάρκεια της καριέρας του, κέρδισε συνολικά οκτώ τίτλους κορυφαίου επιπέδου στο απλό και 17 στα διπλά.

Εισήχθη στη Διεθνή αίθουσα τένις της φήμης το 1990. Το 2013 έλαβε το τσεχικό βραβείο θεατρικής παράστασης από την Τσεχική Ολυμπιακή Επιτροπή. Είναι πτυχιούχος οικονομικών του Πανεπιστημίου της Πράγας.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Τσέχοι οικονομολόγοι
Κατηγορία:Τσέχοι προπονητές της αντισφαίρισης
Κατηγορία:Νικητές Γαλλικού Όπεν
Κατηγορία:Νικητές του Γουίμπλεντον
Στέφαν Ελ Σαράουι

Ο **Στέφαν Ελ Σαράουι** (*Stephan El Shaarawy*, 27 Οκτωβρίου 1992) είναι Ιταλός ποδοσφαιριστής που αγωνίζεται ως επιθετικός στη Ρόμα και στην Εθνική Ιταλίας.

## Βιογραφία
Γεννήθηκε το 1992 στη Σαβόνα και έχει αιγυπτιακή, ελβετική και ιταλική καταγωγή.

Η επαγγελματική του καριέρα ξεκίνησε από την Τζένοα σε ηλικία 16 ετών, όταν και έκανε το ντεμπούτ του στη Σέριε Α. To 2011 πήρε μεταγραφή για τη Μίλαν, με την οποία κατέκτησε την ίδια χρονιά το ιταλικό Σούπερ Καπ. Το 2015 παραχωρήθηκε δανεικός στη Μονακό και το πρώτο εξάμηνο του 2016 στη Ρόμα. Τον Ιούνιο του 2016, έγινε παίκτης της ομάδας και το 2019 υπέγραψε στη Σανγκχάι Σενχούα. Το 2021 επέστρεψε στη Ρόμα και κατέκτησε το Κόνφερενς Λιγκ (2021-22).

Στην Εθνική Ιταλίας κλήθηκε πρώτη φορά το 2012. Συμμετείχε στο Κύπελλο Συνομοσπονδιών του 2013, όπου η ομάδα κατέκτησε την τρίτη θέση. Επίσης, ήταν στο ρόστερ της ομάδας στο Euro 2016. και στο Euro 2016.

## Παραπομπές


Κατηγορία:Επιθετικοί ποδοσφαιριστές
Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ16
Κατηγορία:Ποδοσφαιριστές Εθνικής Ιταλίας Κ17
Κατηγορία:Ποδοσφαιριστές Εθνικής Ιταλίας Κ18
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Ρόμα
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Τζένοα
Κατηγορία:Ποδοσφαιριστές Κάλτσιο Πάντοβα
Κατηγορία:Ποδοσφαιριστές ΑΣ Μονακό
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Λιγκ 1
Κατηγορία:Ιταλοί ποδοσφαιριστές στο εξωτερικό
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Σαγκάη Σενχουά
Κατηγορία:Ποδοσφαιριστές Σούπερ Λιγκ Κίνας
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Πρόσωπα αιγυπτιακής καταγωγής
Κατηγορία:Ευρωπαίοι αραβικής καταγωγής
Κατηγορία:Παίκτες νικητές ΟΥΕΦΑ Κόνφερενς Λιγκ